PMIndiaData/PMIndiaSum huggingface dataset:
சர்வதேச பண நிதியம் நிர்வாக இயக்குனர் பிரதமருடன் சந்திப்பு

சர்வதேச செலாவனி நிதியத்தின் மேலாண்மை இயக்குனர் செல்வி கிறிஸ்டின் லகார்டே பிரதமர் திரு. நரேந்திர மோடியை இன்று சந்தித்தார். பொருளாதாரத்திற்கு புத்துயிர் கொடுக்கும் வகையில் அரசு கவனமாக செயல்பட்டு வருகிறது. இதன் பலன் தெளிவாக தெரிகிறது. இந்தியாவின் வளர்ச்சி விகிதம் 7.5% தாண்டியுள்ளது. இது உலக பொருளாதாரத்தில் இந்தியா பிரகாசமான இடத்தில் உள்ளது என்பதை தெளிவுப்படுத்துகிறது. இந்தியா தொடர்ந்து வளர்ச்சி பாதையில் செல்லும் என நான் நம்புகிறேன் என்று செல்வி லகார்டே தெரிவித்தார். செல்வி லகார்டேவுக்கு நன்றி தெரிவித்த பிரதமர், தெளிவான திசை மற்றும் கவனத்தின் முக்கியத்துவத்தை எடுத்துரைத்தார். சீர்திருத்தங்கள் சட்டத்திற்கு மட்டுமின்றி, அமலாக்கத்திற்கும் அதன் திசைக்கும் சமமான முக்கியத்துவம் அளிக்கப்பட வேண்டும். வளர்ச்சியை ஊக்குவிக்கும் போது, வேலைவாய்ப்பை உருவாக்குவது, ஒட்டுமொத்த (inclusive) வளர்ச்சியை ஏற்படுத்துவது, கிழக்கு, வட-கிழக்கு இந்தியாவின் பிற்படுத்தப்பட்ட மண்டலங்களின் வளர்ச்சி ஆகியவற்றில் எனது கவனம் இருக்கும். இந்த மண்டலங்களில் இயற்கை, மனித வளம் செழிப்பாக உள்ளது. இதற்கு நாம் முதலீடு செய்ய வேண்டும். மேலாண்மை, உற்பத்தி, சேவை என அனைத்து துறைகளிலும் கவனம் செலுத்த வேண்டும் என்று தெரிவித்தார். சர்வதேச பண நிதியத்தின் உயர் நிலையில், குறிப்பாக துணை மேலாண்மை இயக்குனர் நிலையில் இந்திய பிரதிநிதிகளின் தேவை குறித்து பிரதமர் எடுத்துரைத்தார்.
லிகோ – இந்தியா மெகா அறிவியல் திட்டத்துக்கு மத்திய அமைச்சரவை கொள்கை அளவில் ஒப்புதல்.

பிரதமர் திரு நரேந்திர மோடி தலைமையில் கூடிய மத்திய அமைச்சரவை, புவிஈர்ப்பு அலைகள் தொடர்பான ஆராய்ச்சியில் ஈடுபடக்கூடிய திட்டமான லிகோ இந்தியா அறிவியில் திட்டத்துக்கு கொள்கை அளவில் ஒப்புதல் அளித்துள்ளது. லிகோ இந்தியா ஆராய்ச்சித் திட்டம் என்று அழைக்கப்படும் இத்திட்டத்தை மத்திய அணுசக்தித் துறை மற்றும் மத்திய அறிவியல் மற்றும் தொழில்நுட்பத் துறை அமைச்சகங்கள் முன்னெடுத்துள்ளன. சமீபத்தில் கண்டுபிடிக்கப்பட்ட வரலாற்றுச் சிறப்பு மிக்க புவி ஈர்ப்பு அலைகள் இத்துறையில் புதிய ஆராய்ச்சிக்கும், பல்வேறு மர்மங்களை கண்டுபிடிப்பதற்கும் உதவும். லிகோ இந்தியா திட்டம், உலகத் தரம் வாய்ந்த புவி ஈர்ப்பு அலைகள் ஆய்வகத்தை லிகோ ஆய்வகம் மற்றும், அமெரிக்காவின் எம்.ஐ.டி. ஆகியவை இணைந்து உருவாக்கும். விஞ்ஞானிகளுக்கு புவி ஈர்ப்பு அலைகள் தொடர்பாக பெரும் ஆராய்ச்சியில் ஈடுபட்டு, இத்துறையில் முன்னோடியாக இந்தியா உருவாக இத்திட்டம் உதவும். தொழில்நுட்பத்தில் முன்னோடியாக விளங்கும் லிகோ இந்தியா திட்டம், எட்டு கிலோ மீட்டர் தொலைவுக்கு உயர் அழுத்த வெற்றிட ஒளி பாய்ச்சியை கட்டுவதற்கும், இத்துறையில் இந்தியா பெரும் முன்னேற்றத்தை அடைவதற்கும் உதவும். இந்திய மாணவர்கள் மற்றும் விஞ்ஞானிகள் இத்துறையில் ஆராய்ச்சியில் ஈடுபட இத்திட்டம் பெரும் ஊக்கமாக அமையும்.
ஐக்கிய நாடுகள் பாதுகாப்புக் குழு குறித்து, பிரேசில், ஜெர்மனி, இந்தியா மற்றும் ஜப்பான் ஆகிய நான்கு நாடுகளின் கூட்டறிக்கை

26 செப்டம்பர் 2015 அன்று மேதகு பாரதப்பிரதமர் திரு.நரேந்திர மோடி அவர்கள், பிரேசிலின் அதிபர் மேதகு டில்மா ரூசுப் அவர்களையும், மேதகு ஜெர்மன் நாட்டின் வேந்தர் ஏஞ்சலா மார்க்கர் அவர்களையும், ஜப்பான் பிரதமர் மேதகு திரு. ஷின்ஸோ அபே அவர்களையும் நியூ யார்க்கில் நடைபெற உள்ள நான்கு நாடுகளின் கூட்டத்துக்கு வரவேற்றார். உலகில் தற்போது உள்ள சிக்கல்கள், மற்றும் அதிகரித்து வரும் பிரச்சினைகள் குறித்து விவாதிக்கவும், தீர்வு காணவும், நான்கு நாடுகளின் தலைவர்கள், ஒரு வலுவான பாதுகாப்பு கவுன்சில் வேண்டும் என்று வலியுறுத்தினர். சர்வதேச அமைதியையும், பாதுகாப்பையும் மேம்படுத்தும் பொறுப்பை ஏற்க 21ம் நூற்றாண்டில் பல்வேறு நாடுகள் தயாராக உள்ளன என்பதை இத்தலைவர்கள் ஏற்றுக் கொண்டனர். 2005ம் ஆண்டு நடைபெற்ற சர்வதேச தலைவர்களுக்கான உலக மாநாட்டில் ஐக்கிய நாடுகள் அவையின் பாதுகாப்புக் குழுவில் மாற்றம் கொண்டு வர வேண்டும் என்று ஒருமனதாக தீர்மானித்த பிறகு, இது வரை இது தொடர்பாக எவ்விதமான முன்னேற்றமும் ஏற்படவில்லை என்பதை இந்நாடுகளின் தலைவர்கள் கவலையோடு பார்த்தனர். பாதுகாப்புக் குழுவை சீர்திருத்தும் அவசர நோக்கத்தை அடைவதற்கான முயற்சிகள் எடுக்கப்பட்டு ஒரு காலக்கெடுவுக்குள் முடிக்கப்பட வேண்டும் என்பதையும் அவர்கள் வலியுறுத்தினர். 69வது கூட்டத்தை சிறப்பான முறையில் நடத்தி வரும், பன்னாட்டு பேச்சுவார்த்தைகளுக்கான தலைவரை, இக்கூட்டத்தை அடுத்த கட்டத்துக்கு எடுத்துச் செல்லுமாறு கேட்டுக் கொண்டனர். அனைவரின் சம்மதத்தோடு 69வது கூட்டத்தில் 69/560 என்ற வாக்கு விகிதத்தில் 31 ஜுலை 2015 அன்று கூட்டத் தலைவர் வெளியிட்ட வரைவு அறிக்கையை அடிப்படையாகக் கொண்டு, பன்னாட்டு பேச்சுவார்த்தை நடத்தப்பட வேண்டும் என்று ஏற்றுக் கொள்ளப்பட்டதற்கு வரவேற்பு தெரிவிக்கப்பட்டது. 70வது கூட்டத் தலைவருக்கு முழு ஒத்துழைப்பு வழங்குவதென்றும் உறுதியேற்கப்பட்டது. எழுத்துபூர்வமான விவாதத்தை ஏற்றுக் கொள்ளும் வகையில் முயற்சி எடுத்த உறுப்பு நாடுகளின் முயற்சி பாராட்டப்பட்டது. கேரிகோம் எனும் ஆப்பிரிக்க நாடுகளின் அமைப்பும், எல்.69 என்ற அமைப்பும் சேர்ந்து எடுத்த முயற்சிகள் பாராட்டப்பட்டன. ஆப்பிரிக்காவுக்கு பாதுகாப்பு அவையில் நிரந்தர மற்றும் தற்காலிக பிரதிநிதித்துவம் வழங்கப்படுவதற்கு ஆதரவு தெரிவிக்கப்பட்டது. ஒரு விரிவாக்கப்பட்ட மற்றும் சீர்திருத்தப்பட்ட பாதுகாப்பு அவையில், சிறு மற்றும் நடுத்தர நாடுகள் உறுப்பினராவதையும், தீவு நாடுகள் உறுப்பினர் ஆவதையும் வரவேற்றனர். நான்கு நாடுகளின் குழு, ஐக்கிய நாடுகள் அவை பாதுகாப்பு கவுன்சிலில் நிரந்தர உறுப்பனிர் ஆவது நியாயமான ஒரு விஷயம் என்பதையும், இந்நாடுகள் ஒருவருக்கு ஒருவர் ஆதரவாக இருப்பது என்றும் முடிவெடுக்கப்பட்டது. ஐக்கிய நாடுகள் அவையின் கொள்கைகளுக்கு தொடர்ந்து ஆதரவு கொடுப்பது என்றும் முடிவெடுக்கப்பட்டது. ஐக்கிய நாடுகள் அவை பாதுகாப்புக் குழுவுக்கு ஒரு அர்த்தபூர்வமான சீர்திருத்தம் செய்வதில் அனைத்து உறுப்பு நாடுகளும் இணைந்து பணியாற்றுவது என்றும் முடிவெடுக்கப்பட்டது. ஐக்கிய நாடுகள் அவையின் 70வது கூட்டத்தில், பாதுகாப்புக் குழு சீர்திருத்தம் தொடர்பாக உறுதியான முயற்சிகளை மேற்கொள்வது என்றும் முடிவெடுக்கப்பட்டது.
எளிமையான நடைமுறைகள் மற்றும் நீண்ட கால குத்தகை மூலம் இந்திய ரயில் நிலையங்கள் மேம்பாட்டு ஆணையத்தை இணைப்பு முகமையாகக் கொண்டு ரயில் நிலையங்களை மறுமேம்பாடு செய்வதற்கு அமைச்சரவை ஒப்புதல் அளித்துள்ளது

பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவை ரயில்வே நிலையங்களை மறுமேம்பாடு செய்ய ஒப்புதல் அளித்துள்ளது. பல்வேறு வர்த்தக மாதிரிகளை ஏற்று எளிமையான நடைமுறைகள் மற்றும் 99 ஆண்டு வரையிலான நீண்ட கால குத்தகை அடிப்படையில் இந்தப் பணிகள் நடைபெறும். இந்திய ரயில் நிலையங்கள் மேம்பாட்டு ஆணையமும், திட்ட மேம்பாட்டு முகமையும் இவற்றை செயல்படுத்தும். இதன் மூலம் மிகப் பெரிய நவீனமயத்திற்கும் உலகத் தரம் வாய்ந்த அடிப்படை கட்டமைப்பை உறுதி செய்வதற்கும் வழி ஏற்படும். ரயில் நிலையத்திற்கு உள்ளேயும், வெளியேயும் உள்ள நிலம் மற்றும் வான் பகுதியை வணிக மேம்பாட்டிற்கு பயன்படுத்தும் வகையில் நாடு முழுவதும் உள்ள பெரிய ரயில் நிலையங்கள் மறுமேம்பாடு செய்யப்படும். இந்தத் திட்டம் பயணிகளுக்கு நவீன வசதிகள் கிடைக்க உதவும். ரயில்வே துறைக்கும் கூடுதல் வருவாய் கிடைக்கும். மேலும் ரயில் நிலையங்கள் மறுமேம்பாடு செய்யப்படுவது பொருளாதாரத்தில் பலமுனை தாக்கத்தை உருவாக்கும். வேலைவாய்ப்பு அதிகரிக்கும். பொருளாதார வளர்ச்சியையும் ஏற்படுத்தும். ரயில் பயணிகளும், ரயில்வே தொழில்துறையும் பெருமளவு பயனடையும். சர்வதேச ரயில்வே முனையங்களுக்கு ஈடாகப் பயணிகள் வசதிகளைப் பெறுவார்கள். பெருமளவு உள்ளூர் வேலை உருவாக்கமும் எதிர்பார்க்கப்படுகிறது.
தொடங்கிடு இந்தியா திட்டத்தை தொடங்கி வைத்தார் பிரதமர் மோடி

தொடங்கிடு இந்தியா திட்டத்தை பிரதமர் திரு. நரேந்திர மோடி இன்று தொடங்கிவைத்தார். ஷெட்யூல்டு வகுப்பினர்பு பழங்குடியினர் மற்றும் பெண்கள் தொழில் தொடங்குவதை ஊக்குவிப்பதே இத்திட்டத்தின் நோக்கமாகும். இதன் மூலம் இந்த வகுப்பை சேர்ந்த குறைந்தது 2 விண்ணப்பதாரர்களுக்கு தொழில் தொடங்குபவர்களுக்கு கடன் உதவி வழங்கப்படும். கடன்தொகை 10 லட்சம் ரூபாய் முதல் 1 கோடி ரூபாய் வரை வழங்கப்படும். இந்த விழாவில் ஏராளமான இ.ரிக்ஷாக்களும் வினியோகிக்கப்பட்டன. இந்த நிகழ்ச்சியின் போது பாபு ஜெகஜீவன் ராமுக்கு அவரது பிறந்தநாளை முன்னிட்டு பிரதமர் மரியாதை செலுத்தினார். அவர் நாட்டுக்காக பல்வேறு இக்கட்டான சூழ்நிலையில் மேற்கொண்ட பணிகளை பிரதமர் நினைவு கூர்ந்தார். வேலை தேடுவோரை வேலை வழங்குவோராக மாற்ற வேண்டும் என்ற அவரது எண்ணத்தினை வெளிப்படுத்தினார். தொடங்கிடு இந்தியா திட்டம் தலித் மற்றும் பழங்குடியின மக்களின் வாழ்வியல் நிலைமையை மாற்றும். என்றும் பிரதமர் நம்பிக்கை தெரிவித்தார்.. இதுபோன்ற ஏழை மக்களின் மேம்பாடும் அதிகரித்தால், இந்தியாவின் வளர்ச்சி பயணம் மேலும் வலுவானதாக அமையும் என்றும் பிரதமர் குறிப்பிட்டார். அவர்கள் தங்கள் குழந்தைகளுக்கு கல்வியை அளிக்க வேண்டும். குறிப்பாக பெண் குழந்தைகளுக்கு அதை கண்டிப்பாக வழங்க வேண்டும். முன்னதாக திட்டப்பயனாளிகளில் சிலருடன் தேனீர் அருந்தியபடி பிரதமர் கலந்துரையாடினார். அப்போது இ.ரிக்ஷாக்கள் தங்கள் வாழ்க்கை நிலையை எப்படி மாற்றப்போகிறது என்று அவர்கள் பிரதமரிடம் எடுத்துரைத்தனர். அவர்களிடம் பிரதமர் மோடி, அவர்களுடைய குழந்தைகளுக்கு கல்வியை கொடுக்குமாறு வலியுறுத்தினார். இந்த நிகழ்ச்சியின் போது ஒரு இ. ரிக்ஷாவை மேடையிலேயே வாடகைக்கு அமர்த்திய பிரதமர் அதில் சிறிது தூரம் பயணமும் செய்தார். இதற்கான பயண கட்டணத்தை அவர் செல்போன் மூலம் செலுத்தினார். •••••
இளைஞர் விவகாரங்களில் ஒத்துழைப்புக்காக இந்தியா மற்றும் துனிஷியா இடையே மேற்கொள்ளப்பட்ட புரிந்துணர்வு உடன்படிக்கை மத்திய அமைச்சரவையில் எடுத்துரைப்பு

பிரதமர் திரு.நரேந்திர மோடி தலைமையில் மத்திய அமைச்சரவைக் கூட்டம் நடைபெற்றது. இதில், இளைஞர் விவகாரங்கள் துறையில் ஒத்துழைப்பை மேம்படுத்துவதற்காக இந்தியா மற்றும் துனிஷியா இடையே புரிந்துணர்வு உடன்படிக்கை மேற்கொள்ளப்பட்டது குறித்து எடுத்துரைக்கப்பட்டது. இந்த புரிந்துணர்வு உடன்படிக்கை, புதுதில்லியில் 30.10.2017-ல் கையெழுத்தானது. இந்த புரிந்துணர்வு உடன்படிக்கையின் நோக்கம், கருத்து, மதிப்புகள் மற்றும் கலாச்சார பரிமாற்றத்தை ஊக்குவித்தல், அமைதி மற்றும் புரிந்துணர்வை ஊக்குவிப்பதற்காக இளைஞர்களை ஈடுபடுத்துதல் ஆகியவற்றுக்காக இந்திய இளைஞர்கள் மத்தியில் சர்வதேச தோற்றத்தை உருவாக்குவது ஆகும். இந்த புரிந்துணர்வு உடன்படிக்கை, 5 ஆண்டுகளுக்கு செல்லத்தக்கதாகும். இந்த புரிந்துணர்வு உடன்படிக்கையின் படி, கீழ்க்கண்ட துறைகளில் ஒத்துழைப்பு ஏற்படும்: இளைஞர் பரிமாற்றத் திட்டங்களுக்கு ஏற்பாடு செய்தல்; சர்வதேச கருத்தரங்குகள் மற்றும் பயிலரங்குகளுக்கு அழைப்பிதழ்களை பரிமாறிக் கொள்வது; அச்சு பொருட்கள், திரைப்படங்கள், அனுபவங்கள், ஆய்வு மற்றும் பிற தகவல்களை பரிமாறிக் கொள்வது; இளைஞர் முகாம்கள், இளைஞர் திருவிழாக்கள் மற்றும் பிற இளைஞர் ஒத்துழைப்பு நிகழ்ச்சிகளில் பங்கேற்றல், கல்விப் பயணங்கள் மற்றும் இளைஞர் விவகாரங்கள் தொடர்பான சிறு பணிமனைகள் மற்றும் பயிலரங்கங்கள் போன்றவை.
பிரபல ஹாக்கி வீரர் திரு.சரண்ஜித் சிங் மறைவுக்கு பிரதமர் இரங்கல்

பிரபல ஹாக்கி வீரர் திரு.சரண்ஜித் சிங் மறைவு குறித்து பிரதமர் திரு.நரேந்திர மோடி ஆழ்ந்த அனுதாபத்தைத் தெரிவித்துள்ளார். டுவிட்டர் பதிவில் பிரதமர் கூறியிருப்பதாவது; “பிரபல ஹாக்கி வீரர் திரு.சரண்ஜித் சிங் மறைவு கவலை அளிக்கிறது. இந்திய ஹாக்கி அணியின் வெற்றிக்கு அவர் முக்கியப் பங்காற்றியுள்ளார். 1960-களில் ரோம். டோக்கியோ ஒலிம்பிக் போட்டிகளில் மிகச் சிறந்த பங்கை அளித்துள்ளார். அவரது குடும்பத்தினர் மற்றும் நண்பர்களுக்கு இரங்கல்கள். ஓம் சாந்தி.”
இந்தியா – ஜப்பான் இடையே  தூதரக உறவுகள் தொடங்கியதன் 70 ஆவது ஆண்டு குறித்து பிரதமர் மகிழ்ச்சி தெரிவித்துள்ளார்

இந்தியா – ஜப்பான் இடையே தூதரக உறவுகள் தொடங்கி இன்று 70 ஆண்டுகள் ஆவது குறித்து பிரதமர் திரு நரேந்திர மோடி மகிழ்ச்சி தெரிவித்துள்ளார். ராணுவம், பொருளாதாரம், மக்களுடன் மக்கள் தொடர்பு என அனைத்துத் துறைகளிலும் நமது உறவுகள் ஆழமாகியுள்ளன என்று திரு மோடி மேலும் கூறியுள்ளார். தொடர்ச்சியான டுவிட்டர் செய்திகளில் பிரதமர் கூறியிருப்பதாவது; “இந்தியா – ஜப்பான் இடையே தூதரக உறவுகள் தொடங்கியதன் 70 ஆவது ஆண்டினை இன்று நாம் கொண்டாடும் நிலையில், ராணுவம், பொருளாதாரம், மக்களுடன் மக்கள் தொடர்பு என அனைத்துத் துறைகளிலும் நமது உறவுகள் ஆழமாகியிருப்பதைக் காண நான் மகிழ்ச்சி அடைகிறேன்” “வருடாந்திர உச்சிமாநாட்டிற்காக எனது நண்பர் பிரதமர் கிஷிடா230 @kishida230 அண்மையில் இந்தியாவுக்கு பயணம் செய்த போது, கொவிடுக்கு பிந்தைய உலகில் நமது சிறப்பு ராணுவ மற்றும் உலகளாவிய ஒத்துழைப்பை ஆழப்படுத்துவதற்கான திட்டத்தை முன்வைத்தார். இந்த நோக்கத்தை நிறைவேற்ற பிரதமர் கிஷிடாவுடன் தொடர்ந்து பணியாற்றுவதை நான் எதிர்நோக்கியிருக்கிறேன்”
இந்தூர்-பாட்னா விரைவு ரயில் விபத்தில் உயிர் இழந்தவர்களுக்கு பிரதமர் இரங்கல்

இந்தூர்-பாட்னா விரைவு ரயில் விபத்தில் உயிர் இழந்தவர்களுக்கு பிரதமர் திரு. நரேந்திர மோடி இரங்கல் தெரிவித்துள்ளார். அவர் மனவேதனை வெளிப்படுத்தும் வகையில், பிரதமர் கூறியதாவது: “ரயில் விபத்தில் ஏராளாமானோர் பலியான செய்தி, வார்த்தையால் விவரிக்க முடியாத மனவேதனையை அளிக்கிறது. இறந்தவர்கள் குடும்பத்தினருக்கு எனது இரங்கலை தெரிவித்து கொள்கிறேன். இந்த விபத்தில் காயமடைந்தவர்கள் விரைவில் குணமடைய இறைவனை வேண்டுகிறேன். இது தொடர்பாக, தனிப்பட்ட முறையில் நிலைமையை தானே கண்காணித்து கொண்டிருக்கும் ரயில்வே அமைச்சர் சுரேஷ் பிரபுவுடன் பேசினேன்”.
கொவிட்-19 தொற்றுக்கு எதிரான தடுப்பு மருந்து குறித்த திட்டமிடுதல் மற்றும் தயார் நிலை பற்றி ஆய்வு செய்ய பிரதமர் தலைமையில் ஆய்வுக் கூட்டம்

கோவிட்-19 தொற்றுக்குத் தடுப்பு மருந்து அவசியமாகத் தேவைப்படும் நிலையில், அது குறித்தத் திட்டமிடுதல் மற்றும் தயார்நிலை பற்றி ஆய்வு செய்வதற்காக பிரதமர் திரு. நரேந்திர மோடி தலைமையில் உயர்மட்டக் கூட்டம் நடைபெற்றது. மிகப்பெரிய, பல தரப்பட்ட மக்கள்தொகை கொண்ட இந்தியாவின் தடுப்பு மருந்து, மருத்துவ விநியோகச் சங்கிலி மேலாண்மை, பாதிப்புக்குள்ளானோருக்கு முன்னுரிமை, இந்த நடைமுறையில் சம்பந்தப்பட்ட பல்வேறு முகமைகளுக்கிடையேயான ஒருங்கிணைப்பு ஆகியவை இந்த தேசிய முயற்சியில் தனியார் நிறுவனங்கள் மற்றும் மக்கள் சமுதாயப் பங்கேற்பு உள்ளிட்ட அம்சங்களைக் கொண்டதாக இருக்க வேண்டும் என்று பிரதமர் குறிப்பிட்டார். இந்த தேசிய முயற்சிக்கான அடிப்படையை, நான்கு வழிகாட்டுக் கொள்கைகள் உருவாக்கும் என்று பிரதமர் விளக்கினார்; முதலாவதாக, பாதிப்புக்குள்ளாக அதிக வாய்ப்புள்ள பிரிவினர் கண்டறியப்பட்டு, அவர்களுக்கு முதலில் தடுப்பு மருந்து அளிக்கப்பட வேண்டும், உதாரணமாக, மருத்துவர்கள், செவிலியர்கள், சுகாதாரப் பணியாளர்கள், மருத்துவப் பணியல்லாத முன்களப் பணியாளர்கள், மக்களில் பாதிப்புக்குள்ளாக வாய்ப்புள்ள பிரிவினர்; இரண்டாவதாக, எல்லா இடத்திலும் உள்ள அனைவருக்கும் தடுப்பு மருந்து கொடுக்கப்பட வேண்டும், அதாவது, தடுப்பு மருந்து பெறுவதற்கு வசிப்பிடம் சார்ந்த கட்டுப்பாடுகள் விதிக்கப்படக்கூடாது; மூன்றாவதாக, தடுப்பு மருந்து அனைவருக்கும் கிடைக்குமாறு செய்ய வேண்டும்- யாரும் விடுபடக்கூடாது; நான்காவதாக, தடுப்பு மருந்துத் தயாரிப்புக்கான முழு நடைமுறையும் கண்காணிக்கப்படுவதுடன், தொழில்நுட்பப் பயன்பாட்டு ஆதரவு அளிக்கப்பட வேண்டும். அனைவருக்கும் சிறந்த முறையில், உரிய காலத்திற்குள் தடுப்பு மருந்து கிடைக்கச் செய்யும் தேசிய முயற்சிக்கு உறுதுணையாக, தொழில்நுட்ப வாய்ப்புகளை விரிவான வகையில் மதிப்பீடு செய்யுமாறு பிரதமர் அதிகாரிகளுக்கு உத்தரவிட்டார். இத்தகைய பெரிய அளவில் தடுப்பு மருந்து தயாரிப்பதற்கான விரிவான திட்டமிடுதல் உடனடியாக மேற்கொள்ளப்பட வேண்டும் என்று பிரதமர் உத்தரவிட்டார். இந்தக் கூட்டத்தில், தடுப்பு மருந்து உருவாக்குவதற்கான தற்போதைய நிலவரம் குறித்தும் ஆய்வு செய்யப்பட்டது. கோவிட்-19-க்கு எதிராக தடுப்பு மருந்து கண்டுபிடிக்கும் முயற்சியில் இந்தியாவின் உறுதிப்பாட்டை பிரதமர் சுட்டிக்காட்டினார்.
ஜி-20 மாநாட்டின் இந்திய தலைமைக்கான இலச்சினை, கருப்பொருள் மற்றும் இணையதளம் வெளியிடப்பட்டது

ஜி-20 மாநாட்டின் இந்திய தலைமைக்கான இலச்சினை, கருப்பொருள் மற்றும் இணையதளத்தை பிரதமர் திரு நரேந்திர மோடி இன்று வெளியிட்டார். இலச்சினை மற்றும் கருப்பொருளின் விளக்கம் இந்திய தேசியக் கொடியில் இடம் பெற்றுள்ள நிறங்களான ஆரஞ்ச், வெள்ளை, பச்சை மற்றும் நீல நிறங்களிலிருந்து ஜி-20 இலச்சினை வரையப்பட்டுள்ளது. இந்தியாவின் தேசிய மலரான தாமரையுடன் கூடிய புவிச் சின்னம் சவால்களுக்கு இடையேயான வளர்ச்சியைப் பிரதிபலிக்கிறது. இயற்கையுடன் நல்லிணக்கத்துடன் வாழ்வதற்கான இந்தியாவின் புவி சார்ந்த அணுகுமுறையை பூமிச் சின்னம் பிரதிபலிக்கிறது. ஜி-20 இலச்சினைக்கு கீழே எழுதப்பட்டுள்ள “பாரத்” என்ற வார்த்தை தேவநாகிரி முறையில் இடம் பெற்றுள்ளது. இலச்சினை வடிவமைப்பிற்கான திறந்தவெளி போட்டி மூலம் இது வடிமைக்கப்பட்டுள்ளது. இப்போட்டிற்காக 2,000 விண்ணப்பங்கள் மைகவ் இணையதளத்தில் பெறப்பட்டது. இந்தியாவின் ஜி-20 தலைமைத்துவத்திற்கான கருப்பொருள் – வசுதைவக் குடும்பகம் அல்லது ஒரு பூமி, ஒரு குடும்பம், ஒரு எதிர்காலம் – என்பது மகா உபநிஷத்தின் பழமையான சமஸ்கிருத உரையிலிருந்து எடுக்கப்பட்டது. ஜி-20 இணையதளம் இந்தியாவின் ஜி-20 தலைமைத்துவத்திற்கான இணையதளமான www.g20.in பிரதமரால் தொடங்கிவைக்கப்பட்டது. டிசம்பர் 1, 2022 அன்று ஜி-20 தலைமைத்துவதற்திற்கான இணையதளம் www.g20.org என்று மாறியுள்ளது. இதில் ஜி-20 குறித்த தகவல்கள், சரக்கு போக்குவரத்து ஏற்பாடுகள் பற்றிய தகவல்களும் இடம் பெறும். குடிமக்கள், தங்களது கருத்துக்களை பதிவிடுவதற்கான பிரிவும் இந்த இணையதளத்தில் ஏற்படுத்தப்பட்டுள்ளது. ஜி-20 செயலி இணையதளத்துடன் ஜி-20 இந்தியா என்ற மொபைல் செயலியும் வெளியிடப்பட்டது. —–
புனேயில் உள்ள பாரதிய வேளாண் தொழில்கள் அறக்கட்டளையின் பொன்விழா மற்றும் நிறுவன நாள் கொண்டாட்டங்கள்:

இன்று மாலை ஐந்து மணிக்கு புனேயில் நடைபெற உள்ள பாரதிய வேளாண் தொழில்கள் அறக்கட்டளையின் பொன்விழா மற்றும் நிறுவன நாள் கொண்டாட்டங்களில் பிரதமர் திரு. நரேந்திர மோடி காணொளி வாயிலாக உரையாற்ற இருக்கிறார். “இன்று மாலை ஐந்து மணிக்கு, புனேயில் நடைபெற உள்ள பாரதிய வேளாண் தொழில்கள் அறக்கட்டளையின் பொன்விழா மற்றும் நிறுவன நாள் கொண்டாட்டங்களில் காணொளி வாயிலாக உரையாற்ற இருக்கிறேன்” என்று பிரதமர் தனது ட்விட்டர் வலைதளப் பதிவில் கூறியிருக்கிறார்.
தேசிய விளையாட்டு தினத்தை முன்னிட்டு விளையாட்டு வீரர்களுக்கு பிரதமர் வாழ்த்து: மேஜர் தியான் சந்த் அவர்களுக்கு அஞ்சலி

தேசிய விளையாட்டு தினத்தை முன்னிட்டு பிரதமர் திரு. நரேந்திரமோடி விளையாட்டு வீரர்களுக்கு வாழ்த்து தெரிவித்துள்ளார். புகழ்பெற்ற இந்திய ஹாக்கி வீரர் மேஜர் தியான் சந்த் அவர்களுக்கும் பிரதமர் அஞ்சலி செலுத்தினார். “தேசிய விளையாட்டு தினம் என்பது பல்வேறு விளையாட்டுகளில் இந்தியாவிற்காக விளையாடி நமது தேசத்தைப் பெருமைப்படுத்திய முன்னோடி விளையாட்டு வீரர்களின் குறிப்பிடத்தக்க சாதனைகளைக் கொண்டாடும் நாள். அவர்களுடைய பற்றும் உறுதியும் மிகவும் சிறந்தவை. தேசிய விளையாட்டு தினமான இன்று, மேஜர் தியான் சந்த் அவர்களுக்கு அஞ்சலி செலுத்துகிறோம். ஹாக்கி மட்டையை வைத்து அவர் ஆற்றிய அற்புதங்கள் ஒருபோதும் மறக்க முடியாதவை. .அது மட்டுமின்றி, நமது திறமையான விளையாட்டு வீரர்களின் வெற்றிக்கு உறுதுணையாக இருந்த குடும்பங்கள், பயிற்சியாளர்கள் மற்றும் உதவி ஊழியர்கள் போன்றோர் அளித்திருக்கும் சிறந்த ஆதரவைப் பாராட்டும் நாள் இது. இந்தியாவில் விளையாட்டுகளைப் பிரபலப்படுத்தவும், விளையாட்டுத் திறமைகளை ஆதரிக்கவும் இந்திய அரசு பல முயற்சிகளை மேற்கொண்டு வருகிறது. அதே நேரத்தில், ஒவ்வொருவரும் விளையாட்டு மற்றும் உடற்பயிற்சியை தங்கள் அன்றாட வாழ்க்கை முறையின் ஒரு பகுதியாகப் பின்பற்றுமாறு கேட்டுக்கொள்கிறேன். அவ்வாறு செய்வதால் பல நன்மைகள் உள்ளன. எல்லோரும் மகிழ்ச்சியாகவும் ஆரோக்கியமாகவும் இருக்கட்டும்!”
மணிப்பூர் மாநில தினத்தையொட்டி பிரதமர் வாழ்த்து

மாநில தினத்தையொட்டி, மணிப்பூர் மாநில மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார். பிரதமர் வெளியிட்டுள்ள டுவிட்டர் பதிவில், “மணிப்பூர் மாநிலம் உயிரோட்டமிக்க கலாச்சாரத்திற்கு பெயர் பெற்றது. மணிப்பூர் மக்கள் பல்வேறு துறைகளில் தடம் பதித்துள்ளனர். வரும் ஆண்டுகளிலும் அம்மாநிலம் தொடர்ந்து முன்னேற்றப்பாதையில் செல்லட்டும்” என்று குறிப்பிட்டுள்ளார்.
இந்தியாவுக்கும் ஆஸ்திரியாவுக்கும் இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்

சாலை உள்கட்டமைப்புத் துறையில் இந்திய சாலைப்போக்குவரத்து மற்றும் நெடுஞ்சாலைத்துறை மற்றும் ஆஸ்திரியாவின் போக்குவரத்து, கண்டுபிடிப்பு மற்றும் தொழில்நுட்ப நடுவண் அமைச்சகத்திற்கும் இடையேயான தொழில்நுட்ப ஒத்துழைப்புக்கான புரிந்துணர்வு ஒப்பந்தத்திற்கு பிரதமர் திரு நரேந்திரமோடி தலைமையிலான மத்திய அமைச்சரவை ஒப்புதல் அளித்துள்ளது தாக்கம் : இரு நாடுகளுக்கு இடையே சாலைப் போக்குவரத்து, சாலை / நெடுஞ்சாலை உள்கட்டமைப்பு வசதி, மேலாண்மை மற்றும் நிர்வாகம், சாலைப்பாதுகாப்பு மற்றும் அறிவுசார்ந்த போக்குவரத்து முறை ஆகிய துறைகளில் ஒத்துழைப்பிற்கான பயனுள்ள கட்டமைப்பை உருவாக்குவதே புரிந்துணர்வு ஒப்பந்தத்தின் நோக்கமாகும். இந்தப் புரிந்துணர்வு ஒப்பந்தம் இரு நாடுகளுக்கு இடையேயான நீண்ட உறவுகளை முன்னெடுத்துச் சென்று வலுப்படுத்துவதோடு, இந்தியக் குடியரசுக்கும் ஆஸ்திரியக் குடியரசுக்கும் இடையேயான வர்த்தகம் மற்றும் மண்டல ஒருமைப்பாட்டை மேம்படுத்த உதவும்.
ஜம்மு காஷ்மீரில் ரியாசியில் நடந்த சாலை விபத்தில் உயிரிழந்தவர்களுக்கு பிரதமர் இரங்கல்

ஜம்மு காஷ்மீரில் ரியாசியில் நடந்த சாலை விபத்தில் உயிரிழந்தவர்களுக்கு பிரதமர் திரு நரேந்திர மோடி இரங்கல் தெரிவித்துள்ளார். ரியாசியில் நடைபெற்ற இந்த துரதிருஷ்டவசமான விபத்தில் உயிரிழந்தவர்கள் குடும்பத்தினருடன் என் எண்ணங்கள் உள்ளன. காயமடைந்தவர்கள் விரைவில் குணமடைய என் வேண்டுதல்கள்” என்று பிரதமர் தனது இரங்கல் செய்தியில் குறிப்பிட்டுள்ளார்.
மத்தியப்பிரதேசம், மணிப்பூர், மேற்கு வங்கம் ஆகிய மாநிலங்களின் ஆளுநர்கள் பிரதமரைச் சந்தித்தனர்

மத்தியப்பிரதேச ஆளுநர் திரு மங்குபாய் பட்டேல், மணிப்பூர் ஆளுநர் திரு இல கணேசன், மேற்கு வங்க மாநில ஆளுநர் திரு ஜெகதீப் தன்கர் ஆகியோர் புதுதில்லியில் இன்று பிரதமர் திரு நரேந்திர மோடியைச் சந்தித்தனர். இதனை பிரதமர் அலுவலகம் வெளியிட்டுள்ள டுவிட்டர் பதிவுகளில் தெரிவித்துள்ளது.
நாட்டிற்காக உயிர் தியாகம் செய்த மகாத்மா காந்திக்கும் மற்ற தியாகிகளுக்கும் தியாகிகள் தினத்தன்று பிரதமர் அஞ்சலி செலுத்தினார்

நாட்டிற்காக உயிர் தியாகம் செய்த மகாத்மா காந்திக்கும் மற்ற தியாகிகளுக்கும் தியாகிகள் தினத்தன்று பிரதமர் திரு. நரேந்திர மோடி அஞ்சலி செலுத்தினார். “நம் தேச தந்தையின் நினைவு நாளன்று அவருக்கு நாம் தலைவணங்குவோம். மேலும் நம் நாட்டிற்காக உன்னத உயிர்த் தியாகம் செய்த அனைத்து தியாகிகளையும் இத்தருணத்தில் நினைவு கூர்கிறேன். அவர்களது தியாகம் என்றும் நம் மனதில் நிலைத்திருக்கும்” என்று பிரதமர் குறிப்பிட்டுள்ளார்.
குழந்தைகளுக்கான இலவச – கட்டாயக் கல்விச் சட்டத்தில் (2009) திருத்தம் கொண்டுவருவதற்கு மத்திய அமைச்சரவை ஒப்புதல அளித்தது.

பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் குழு குழந்தைகளுக்கான இலவச மற்றும் கட்டாயக் கல்விச் சட்டத்தில் (2009) திருத்தம் கொண்டுவருவதற்கு அமைச்சரவை ஒப்புதல் அளித்தது. 2015ம் ஆண்டு மார்ச் 31ம் தேதி வரையில் அனைத்து ஆசிரியர்களும் கல்விக் குழுக்கள் வரையறுத்துள்ள குறைந்தபட்ச தகுதிகளைப் பெற்றிருக்கவும், அதற்காகப் பயிற்சி பெறும் காலத்தை 2019ம் ஆண்டு மார்ச் 31ம் தேதி வரையில் நீடிக்கவும் இந்தத் திருத்தம் உறுதி செய்கிறது. தொடக்கப் பள்ளிகளில் போதிய பயிற்சி பெறாத ஆசிரியர்கள் தங்களது பயிற்சியைப் பணி புரியும் காலத்திலேயே பூர்த்தி செய்துகொள்ள உதவும். அத்துடன், நாட்டில் தொடக்கப்பள்ளி நிலையில் உள்ள அனைத்து ஆசிரியர்களும் குறிப்பிட்ட தரத்திலான குறைந்தபட்ச தகுதியைப் பெற்றிருக்கவும் வகை செய்யப்படுகிறது. ஆசிரியர் பயிற்றுவிக்கும் பணியின் தரம் தொடர்வதற்குத் தேவைப்படுவதால், அனைத்து ஆசிரியர்களும் குறைந்தபட்ச கல்வித் தகுதியைப் பெறுவதை உறுதி செய்யும். இதன் விளைவாக, ஆசிரியர்களின் ஒட்டுமொத்தமான தரம், கற்பிக்கும் முறை, குழந்தைகளின் கற்கும் ஆற்றல் ஆகியவை மேம்படும். இது தொடக்கக் கல்வியின் தரத்தை உயர்த்த வேண்டும் என்ற அரசின் உறுதிப்பாட்டை மீண்டும் வலுப்படுத்தும். பின்னணி: குழந்தைகளுக்கான இலவச மற்றும் கட்டாயக் கல்விச் சட்டம் (2009) 2010ம் ஆண்டு ஏப்ரல் 1ம் தேதி முதல் நடைமுறைக்கு வந்தது. இது 6 முதல் 14 வயது வரையிலான ஒவ்வொரு சிறுவரும் தொடக்கக் கல்வியைக் கட்டாயமாகவும் இலவசமாகவும் பெறுவதற்கு இச்சட்டம் வழி செய்கிறது. இச்சட்டம் நடைமுறைக்கு வரும்போது, போதிய தகுதி பெறாத தொடக்கப் பள்ளியின் அனைத்து ஆசிரியர்களும் இச்சட்டத்தின்படி உரிய தகுதியைப் பெற வேண்டும் என்று இச்சட்டத்தின் 23(2) பிரிவு குறிப்பிடுகிறது. இந்த கட்டாய – இலவசக் கல்விச் சட்டத்தின் கீழ் அவர்கள் ஐந்தாண்டுக்குள், அதாவது 2015ம் ஆண்டு மார்ச் 31ம் தேதிக்குள் பயிற்சி பெற வேண்டும். எனினும், பல மாநிலங்கள் தொடக்கக் கல்வி நிலையில் மொத்தமுள்ள 66.41 லட்சம் ஆசிரியர்களில் 11 லட்சம் ஆசிரியர்கள் இன்னும் போதிய பயிற்சி பெறாதவர்கள் என்று பல மாநிலங்கள் அறிக்கை அளித்துள்ளன. இந்த 11 லட்சம் பேரில் 5.12 லட்சம் பேர் அரசு மற்றும் அரசு உதவிபெறும் பள்ளிகளில் பணிபுரிகின்றனர் என்றும் மீதம் 5.98 லட்சம் பேர் தனியார் பள்ளியில் பணிபுரிகின்றனர் என்றும் அந்த மாநிலங்கள் தெரிவித்துள்ளன. எனவே, 2015ம் ஆண்டு மார்ச் 31ம் தேதிக்குள் அனைத்து ஆசிரியர்களும் கல்விக் குழு வகுதித்துள்ள போதிய தகுதியை வளர்த்துக் கொள்ளவேண்டும் என்பதை உறுதி செய்வதற்காக பயிற்சிக் காலத்தை மேலும் நான்கு ஆண்டுகளுக்கு, அதாவது 2019ம் ஆண்டு மார்ச் 31ம் தேதி வரையில் நீடிப்பது அவசியமாகிறது.
தலைமறைவு பொருளாதாரக் குற்றங்கள் மற்றும் சொத்து மீட்பு நடவடிக்கைக் குறித்து ஜி-20 அமைப்புக்கு இந்தியா தெரிவித்த 9 அம்ச செயல்திட்டம்.

• தலைமறைவு பொருளாதாரக் குற்றவாளிகளின் மீது விரிவான மற்றும் திறமையான நடவடிக்கை மேற்கொள்ள, ஜி-20 நாடுகளிடையே வலுவான மற்றும் துடிப்பான ஒத்துழைப்பு அவசியம். • குற்ற நடவடிக்கைகள் தொடராமல் திறமையாக முடக்குவதுடன்; குற்றவாளிகளை விரைவில் திருப்பி அனுப்புவதோடு, குற்றவியல் நடவடிக்கைகளை மேம்பட்ட மற்றும் முறையான வகையில் கையாள்வது போன்ற சட்ட நடவடிக்கைகளில் ஒத்துழைப்பு. • அனைத்து வகையான தலைமறைவு பொருளாதாரக் குற்றவாளிகளுக்கு அனுமதி மற்றும் புகலிடம் அளிக்க மறுப்பதற்கான நடைமுறையை உருவாக்க ஜி-20 நாடுகள் கூட்டு முயற்சி மேற்கொள்ளுதல். • ஊழலுக்கு எதிரான ஐ.நா. உடன்படிக்கை, நாடுகடந்த திட்டமிட்ட குற்றத்திற்கு எதிரான ஐ.நா. உடன்படிக்கை, குறிப்பாக “சர்வதேச ஒத்துழைப்பு” ஆகியவை முழுமையாகவும், வலுவாகவும் நடைமுறைப்படுத்தப்பட வேண்டும். • வெளிநாட்டு சர்வதேச பல்கலைக்கழகங்கள் மற்றும் சம்பந்தப்பட்ட அமைப்புகளிடையே, குறித்த நேரத்தில் விரிவான தகவல் பரிமாற்றத்திற்கான சர்வதேச ஒத்துழைப்பை ஏற்படுத்துவதற்கு முக்கியத்துவம் மற்றும் சிறப்புக் கவனம் செலுத்துவதற்கு ஏதுவாக, நிதி சார்ந்த நடவடிக்கைகளுக்கான சிறப்புக் குழுவை ஏற்படுத்துதல். • தலைமறைவு பொருளாதார குற்றவாளிகள் பற்றிய உறுதியான விளக்கத்தை உருவாக்கும் பணியை நிதி சார்ந்த நடவடிக்கைகளுக்கான சிறப்புக் குழுவிடம் ஒப்படைத்தல். • தலைமறைவு பொருளாதார குற்றவாளிகளை அடையாளம் காணுதல், அவர்களை நாட்டுக்கு திருப்பி அனுப்புதல், மற்றும் சட்ட ரீதியான நடவடிக்கைகளை மேற்கொள்வதற்கு உகந்த, பொதுவாக ஏற்றுக்கொள்ளக் கூடிய மற்றும் உறுதியான நடைமுறைகளை உருவாக்கி, அந்தந்த நாடுகளின் உள்நாட்டுச் சட்டங்களுக்கு ஏற்ப, ஜி-20 நாடுகளுக்கு வழிகாட்டுதல் மற்றும் உதவிகள் வழங்கும் பொறுப்பை நிதி சார்ந்த நடவடிக்கைகளுக்கான சிறப்புக் குழுவிடம் ஒப்படைத்தல். • நாடு திருப்பி அனுப்பும் பணியை வெற்றிகரமாக செயல்படுத்துவது, சட்ட உதவி மற்றும் நாடு திருப்பி அனுப்புவதில் உள்ள குறைபாடுகளை சரிசெய்வது தொடர்பான, அனுபவங்கள் மற்றும் சிறந்த நடைமுறைகளை பகிர்ந்து கொள்வதற்காக, பொதுவான தளம் ஒன்றை ஏற்படுத்துதல். • சொந்த நாடுகளில் வரிப்பாக்கி வைத்துள்ள பொருளாதார குற்றவாளிகளின் சொத்துக்களை அடையாளம் கண்டு, அவற்றை மீட்பதற்காக பணிகளை மேற்கொள்வது பற்றி ஜி-20 அமைப்பு பரிசீலிக்க வேண்டும். —————- எம்எம் – கீதா